b'\n_START_ARTICLE_\nMrs. Heckford\n_START_SECTION_\nMaalaus\n_START_PARAGRAPH_\nMrs Heckford on maalattu k\xc3\xa4ytt\xc3\xa4en vaaleaa vihre\xc3\xa4\xc3\xa4, roosaa ja keltaista s\xc3\xa4vyj\xc3\xa4 n\xc3\xa4iden eri v\xc3\xa4riasteikosta. Mallin, joka on pukeutunut rokokoo-aikaiseen vaatetukseen, taustalla on usvainen maisema lahoavine puunrunkoineen.\n_START_SECTION_\nMaalauksen historiaa\n_START_PARAGRAPH_\nMaalaus l\xc3\xb6ydettiin 1920-luvulla Lontoosta. Wacklinin tiedet\xc3\xa4\xc3\xa4n kuitenkin ty\xc3\xb6skennelleen Tukholmassa ja K\xc3\xb6\xc3\xb6penhaminassa. Mrs Heckfordilla on yhtenev\xc3\xa4isi\xc3\xa4 piirteit\xc3\xa4 Englannin 1700-luvun maisemataustaisiin muotokuviin. N\xc3\xa4iden vaikutteiden tuojana pidet\xc3\xa4\xc3\xa4n tukholmalaista taidemaalari Lorens Paschia, joka asui pitk\xc3\xa4\xc3\xa4n Englannissa.'